
Á dauður maður nokkurn rétt á sér ? 


Það eru farin að kotna þau tilfelli meðal landa vorra, sem gefa 
tilefni til þessarar spurningar. Þau hafa í seinni tíð komið fyrir' 
hvað eftir annað, en einkum skulum vér þó nefna þrjú, sem helzt 
hafa vakið eftirtekt vora. 

Hið fyrsta er dæmi Gests sál. Pálssonar, skáldsins okkar nafn- 
fræga. Allir, sem þektu Gest sál., vissu það vel, að hann var eng- 
inn trúmaður; hann var búinn að kasta allri trú á kenningar hinnar 
lúþersku kyrkju, allri trú á Ivrist sem guð, sem frelsara og endur- 
lausnara. En undir eins og hann er látinn, þá hremmir “rétttrúaða” 
kvrkjan hann, læsir um hann klóm sínum og heldur honum í hel- 
greipum, þar til hann er búinn að ganga í gegn um hreinsunareld 
hinna lúþersku klerka. Yér munum allir eftir þeirri fregn, þegar 
það barst út um bygðir íslendinga. Það var eins og steypt væri 
yfir-mann ísköldu baði, svo ónotalegt og leiðinlegt var það, að vita 
til þess, að Gestur sál. skyldi hafa verið dreginn dauður inn í kyrkj- 
una. Hvað átti hann að gera í hendur klerka ? Hann trúði engu 
af kenningum þeirra, en áleit þær bull eitt og endileysu. Hvar voru 
þá vinir og félagar Gests sáluga ? Að láta sér annað eins til hugar 
koma, eins og að leyfa lúþerskri kyrkju og lúþerskum klerkum að 
hafa hendur í hári hins látna! Hví voru þeir að gjöra honum slíka 
smán og svívirðingu ? Átti líkið, átti minning Gests sáluga engan 
rétt á sér ? 

Svo er dæmið um Björn sáluga Pétursson. Hver hefði trúað 
því, að hann hefði viljað láta lúþerskan prest lesa yflr sér ? Mann 

úr flokki þeirra, sem ofsóttu hann í líflnu. Vér höfum heyrt, að 
prestinum hafl farist það fremur vel, en hór er ekki spursmál um 
það, heldur um grundvallarskoðun (princip). 

Og nú er hið síðasta dæmi, sem á heflr borið, því að mörgum 
smærri skal - hér slept. Það er fráfall kaupmanns Finney hér í 
Winnipeg. Mönnum mun það fullljóst, að Finney kaupmaður var 
í tölu hinna atkvaíðamestu Islendinga hér vestra. Hann var strang- 
ur flokksmaður í politík og einn fre'msti hinna konservativu íslend- 
inga. Hann var einbeittur mótstöðumaður hinnar lúþersku kyrkju 
og hafði fyrir löngu sagt sig úr lúþersku kyrkjufélagi. Hann unni 
frjálsri skoðun og stefnu í trúmálum, og þó að liann skrifaði sigekki 
í söfnuð Unitara, þá studdi lmnn þá oft með ráðum og dáð og með 
töluverðum fjárframlögum. Hann var svo beiskur til kyrkju og 
klerka,. að sagt er, að hann hafasjaldan eða aldrei í lúþerska kyrkju 
komið á seinni árum. Enda trúði hann ekki kenningum þeim, sem 
þar eru boðaðar. Trúði ekki á víti, ekki á djöful, ekki á endurlausn 
fyrir blóð Krists, ekki á guðdóm Krists, ekki á innblástur ritningar- 
innar. Þetta lét hann iðuglega í ijósi við kunningja sína. En nú 
vil ég spyrja : Hvað á lík þess manns í ‘rétttrúaða’ kyrkju að gera 
sem ekki trúir á Krist og ekki á endurlausn hans og friðþægingu. 
Klerkar rétttrúuðu kyrkjunnar eru nauðbeygðir til að flytja þá 
kenningu, að enginn komist í sælu himnaríkis, sem ekki trúir á guð • 
dóm Krists, sem ekki viiji endurleysast fyrir krossdauða hans, sem 
ekki iðrist og endurfæðist fyrir þessa trú, áður en þeir deyja. Ef 
að þeir kenna nokkuð annað, þá svíkja þeir skyldu sína. Ef að hinn 
látni því heflr öðruvísi trúað, þá eiga þeir engan verustað handa 
honum, annan en víti, eilíft, logandi víti, í dýkinu sem vellur af eldi 
og brennisteini. Ef að þeir kenna öðruvísi, þá breyta þeir og kenna 
á móti trú sinni. Nú spyrjum vér enn: átti hinn látni það erindi 
til þeirra, að láta þá vísa sér til vítis ? Því að það er eina leiðin, 
sem þeir geta stefnt þess konar manni. 

En svo er annað: er það ekki viðurstyggilegt að neyða hinn 
látna til að koma í kyrkju þá, sem hann hafði óbeit á í lifanda lífl, 
neyða hann til að liggja undir lestri þeirra manna, sem hann barð- 
ist á móti meðan hann gat, neyða hann til að liggja undir kenning- 
um þeim, sem hann sumpart fyrirleit og sumpart hataði. Er ekki 
þetta eitthvert hið blóðugasta ranglæti, sem menn geta orðið fyrir ? 
Eða virðingin fyrir hinum látna! Hann er gjörður að auðvirðileg- 
asta ræfli. Öll hans lífsstefna er einskismetin og fyrirlitin og minn- 
ing hans vanvirt. Er það meiningin með að draga hann í kyrkj- 
una, að láta hann viðurkenna það dauðann, sem hann ekki vildi við- 

urkenna í lifanda lífi. Dauður á hann að játa Krist, dauður á hann 
að skrita undir trúna á djöful og víti, dauður á hann að gjöra það, 
sem hann aldrei vildi gjöra í lifanda lífi, að sletta sök á saklausann. 
En slíkt og þvílíkt kalla ég níðingsverk. En hver getnr verið mein- 
ingin önnur með að draga hann í kyrkjuna, ef ekki sú, að viður- 
kenna réttmæti hennar og sannleika kenningar hennar, láta hann 
verða aðnjótandi hinnar einu sönnu sáluhjálpar ? ! ! Oss er alveg 
sama þó að klerkar komi með hið vanalega hragð kyrkjunnar að 
segja, að hinn látni hafi iðrast rétt fyrir andlátið. Iðrast í óráði ? 
Það er dáfalleg iðrun, og sögurnar um svoleiðis iðrun og ákallanir 
vanalega þannig, að ekki er mark á þeim takandi. 

Vér, sem þektnm Einney sál. í líflnu og virtum hann, störum á 
þessar aðfarir með undrun og sárustu gremju. Er það þá óhugsandi 
að vér getum hygt fyrir að annað eins níðingsverk verði á oss sjálf- 
um unnið, þegar vér liggjum liðið lík ? Það lítur út fyrir, að sá 
sem einu sinni hefir í kyrkjunni verið, komist þaðan aldrei út, þegar 
dauðir menn eru í hana dregnir. Hér má sjá græðgi kyrkjunnar 
og hins vegar afleiðingarnar af kæru- eða hirðuleysi manna, að búa 
svo um meðan tími er til, að sér verði ekki þessi óvirðing sýnd þeg- 
ar þeir eru dauðir. Vinir Einneys sáluga mótmæltn þessu athæfi 
margir, en því var enginn gaumur gefinn. Það er þetta sannfær- 
ingarleysi og skortur á hugmynd um, að menn hafi nokkrar skyldur 
sem svo mjög einkennir þessa kynslóð íslendinga. Þá langar svo 
til að fljóta með meirihlutanum. En þeir gæta eigi þess, að við það 
tapa þeir allri virðingu; ærlegir og hreinskilnir menn geta ekkj 
horið virðingu fyrir slíkum mönnum. 

Já, en rétturinn hins dána, hver er hann ? Hann virðist eng- 
inn vera í þessu tilfelli. Líkaminn hefir sinn rétt, það má ekki sví- 
virða líkið, ekki skemma það eða spilla því. En minningin, lífs- 
starfið, lífsstefnan, hún virðist ekki hafa nokkurn rétt; hana má 
saurga, smána og svívirða. Oss finnst þetta vera svo mikil þjóðar- 
kömm, að vér fáum því ekki með orðum lýst og margfalt heldur 
vildum vér láta smána og svívirða lík vort á þann argasta hátt, 
heldur en að láta þannig lítilsvirða lífsstefnu vora. Og ef að vér 
héldum að vinir vorir mundu leika oss þannig dauðann, þá vildum 
vér heldur verða dýrum að hráð. Svo fellur oss illa að hugsa til 
þess. 



— 148 


Grarrison í himnaríki. 

Eftir 

William Denton. 

M. P. þýddi. 


Niðurlag. 

“Vegna jþess, aö fvt' varð eigi fenginn transtur grundvöllur,” 
svaraði leiðsögu-engillinn. 

Þeir settust nú niður við eitt af hinum 1000 smáborðum, er 
stóðu á víð og dreif um herbergið; voru þau öll akreytt fögrum 
blómum og vínviðargreinum. Eftir nokkra stund mœlti Garrison : 
‘‘Jóhannes opinberari kallaði hið botnlausa dýki fangahús. Að lík- 
indum iieflr það komið til af einhverjum misskilningi hans?” 

“Nei, alls ekki,” svaraði leiðsögu-engillinn. “Helvíti er nefnt 
ýmsum nöfnum, at þeirri ástæðu, að það eru margskonar vistarver- 
ur. Pangahúsið t. d. er sá partur Vítis, þar sem Djöfullinn var 
geymdur, bundinná höndum og-fótum urn þúsund ár. Sannariegt 
fangahús fyrir hann, veslinginn ! Én þú mátt heldur ckki gleyma 
því, að þegar á tímum opinberarans, liafði Apollyon víðfrægt efri 
parta þess með dæmafárri tímgun engispretta þar. Þig mundi undra 
að sjá hinar fjölmörgu tegundir, sem honum hefir tekist að græða 
þar út. Og það var fyrir hina einstöku liepni hans í þessu tilliti, að 
hann var gerður að konungi yfir skorkvikindum þessum. Hinn 
heilagi skáldsagna höfundur hefir skýrt mjög Ijóslega frá sumum af 
hinum fyrstu tegundum, er tinguðust undir umsjón hans, En það 
var að eins byrjun. Síðan hefir þessari þroskun fleygt fram í stór- 
skrefum ; og einkum þó síðan hann fór að hagnýta sér uppfunding 
Darwins í kynbótastefnuna, hafa framfarirnar sýnt sig Ijósast. Eg 
veit ekki til að liann hafi sýnt neitt af þessum skorkvikinda tegund- 
um á jörðunni síðan hann skrifaði opinberunina. Honum fanst það 
ekki gera sér mikinn hagnað er hann gerði það um það leyti. Það 
, voru sárfáir, sem virtust að meta að nokkru starf hans. Mörgum 
stóð nokkurskonar hjátrúar-stuggur af þessum kvikindum, og vildu 
alls ekki hafa neitt með þá sýning hans að sýsla. Og- þess utan tap- 
aði hann mörgum af hinum dýrmætustu tegundum, og gat aldrei 
furidið þær aftur. En nú i seinni tíð höfum við þó frétt, eftir helg- 
um mönnum, sem koinið hafa frá jarðríki, að almenningur manna 
þar mundi nú kunna betur að meta þess konar sýning heldur en á 
dögum opinberarans. Og skyldi Apoliyon fá áreiðaníegar fregnir í 
þá átt, þá er mjög líklegt að hann reyna að koma þar á skorkvik- 
inda-sýning í annað sinn.” 

A meðan þefr sátu þarna, og biðu eftir máltíðinni, sem leið- 
sögu-engillinn liafði beðið um, sá ég Gfarrison taka upp blað, sein lá 
á kristals borðinu, og sá ég að yflrskrift eða nafn þess var : “llinn 
heilagi /rejnberi,” og var keupendatala þess sögð um trillíón. Rit- 
stjóri þess var Móises og Job aðstoðarritstjóri, og heflr hann eílaust 
haft þar gott tækifæri til að æfa þolinmæðina. Á meðal þeirra, sem 
í blaðið rituðu, sá ég að voru margir alkunnir, rétttrúaðir kyrkju- 
stólpar. Eíns og við mátti búast, skrifaði Jónannes opinberari í það 
skáldsögu, framhaldandi blað frá blaði. Jónas var aðalritstjóri 
náttúrufræðis bálksins. Mátti þar sjá kvæði eftir Salomon, sálma 
eftir dr. Watt, og ýms Ijóðmæli eftir Cowper; þar var einnig langt 
kvæði eftir Pollak, sem nefndist: “Eilífðar stefnan”. Greinar þær, 
sem sérstaklega snertu jörð vora, vöktu helst athygli mitt. Var 
þetta ein þeirra: 

“Ingersoll 

heldur sífclt áfi'am að storlca guði; og það sem hættulegast er fyrir 
ríki drottms er það, að alt hans vantrúarstarf virðist borga síg vei, 
En vér erum nú að búa honum sérstakan samastað eftir dauðann. 
og mun Ilelvíti vcrða sannnefnt sældarheimkyrni í samaiiburði við 
þennan bústað hans. Iíver einasta sál sem glatast hefir beinlínis eða 
óbcinlínis af hans völdum, verður þar að eldibrandi til að kvelja 
hann um alla eilífð; og þegar hann reynir að tala þar, þá mun 
hann ekki heyra til sjálfs síns fyrir veini hinna fordæindu scm bilt- 
ast þar um af hinum ósegjanlegustu kvölum, alt í kringum hann.” 

Næst tók ég eftir grein um Boston, á þessa leið : 

“Verri en Sódóma. 

Boston heldur áfram að vera jafnóhrædd við Helvíti og stork- 
andi Himnaríki, eins og hún var á dögum Parkers. Ilinn lieilagi 
hvíldardagur er þar sífcldlega vanhelgaður með söngskemtunum, 
listaverka-sýningum, og með því að leyfa aðganga að bókasöfnum. 
Þar heflr nú verið bvgt vantrúarmusteri. Og þar sem áður var að 
eins einn Parker, þar er nú svo hundruðum manna skiftir, sem ýmist 
prédika djöfullega villutrú eða eru að búa sig undir þann starfa. 
Þjónar drottins eru þar sífelt starfandi af hinu mesta kappi, en áhrif 
þeirra á vantrúarmennina eru ckki meiri, heldur en áhrif hins hei- 
laga Anthoníusar, er hann fór að prédika fyrir flskunutn. Ekkert 
minna en jarðskjálfti, sem legði borgina gjörsamlega í grunn niður, 
virðist geta stöðvað þessa djöfullega stéfnu. Hve lengi, 6 drottinn! 
Hve lengi ?” 

Næsta grein var þannig hljóðandi: 

“Beecher, 

þessi hæruhvíti, aldraði vantrúarmaður og liræsnari, heldur áfram 
oð aka Plymouth kyrkjunni beina leið til Helvítis, eins hratt eins 
og hjólin á kerrunni og vegurinn leyfir. 0g það sem verra er: 
þúsundir af öðrum ökumönnum, sem sjá velgengni hans, halda að 
vegurinn sé góður og leiði til Himnaríkis, og með smellandi svipum 
og miklum hávaða aka þeir svo í hjólför hans, hlaðnir dýrmætum 
sálum, sem eru þannig reknar liraðri ferð beina leið til Helvítis.” 

0g enn ein grein var þannig hljóðandi: 

Heimsendir 

fer nú að verða í námunda. Hinir heilögu geta bráðum glatt sig 
við hina dýrðlegu sjóu. Að fáum mánuðum liðnum mun sólin for- 
myrkvast og máninn verða að blóði, og stjörnurnar hrapa niður af 
himninum sem ormétin epli. Hið heilaga guðspjall hefir verið préd- 
ikað öllum þjóðum; tala hinna útvöldu er nær því fullger; glas rang- 
sleitninnar er þegar barmafullt; básúnan er tilbúin, og Gabríel er að 
æfa sig fyrir hinn mikla básúnu-blástur, sem mun vekja alla dauða, 
og eins þá, sem fyrir þúsundum ára eru að dufti orðnir, til uppris- 
unnar. Eitt af hinum mörgu kennimerkjum, sem gefa í skyn nánd 
þessa mikla dags, eru hinar sjálfeyðileggjandi tilraunir hinna hei- 
lðgu á jarðríki til að 

leiðrétta orð guðs. 

Það er efalaust hin skaðlegasta hreyfing, sem þjónar drottins hafa 
nokkum tíma á stað komið. Áhrifin eru í sannleika hræðileg. Þar 
sem vantrúarmenn kinnroðalaust koma með þær ákærur, að hin 
heilaga bók sé að meira eða minna leyti fals og ósannindi, þá eru 
þessar tilraunir drottins þjóna dæmalausar í sögu allra alda. Með 
vörunum neita þeir að vísu trúverðugleik þessaia álcæra, en þeir 
gera sig um leið seka í fólsun með þessum tilraunum til að leiðrétta 
missagnir og umbæta kenning hinnar heilögu bókar. Ef alvaldur 
sá, sem situr hér í hásæti, lætur lengur afskiftalausar þessar hug- 
leysis játningar þjóna sinna á jarðríki, um veikleika og illverk, þá 
munu margir af fylgendum hans hér missa traust til hans. Sem 
nærri má geta, mundi slíkt hughreysta stórum óvin vorn, (djöfulinn) 
og mundi hann ef til vill græða við það þúsundir liðsmanna héðan. 
— Er Jehóva svo hirðulaus, að leyfa lengur slíkan vitfirringaskap ? 
Hinir heilögu kvarta undan, að það sem á jörðu er nefnt “vísinda- 
legar aðflnningar”, neyði þá til slíkra óyndisúiræða. Því ruglar 
ekki guð svo máli þes-ara vísindalegu aðfinningamanna, að orð 
þeirra verði ekki skilin ? Öld eftir öld hefir hann vanrækt að efna 
hin ýmsu loforð sín ; en þrátt fyrir það höfum vér samt alt af vonað 

og treyst, að fyrir eigin hagsmunasakir, að minnsta kosti, mundi 
hann ekki lengur iáta viðgangast slíkar guðleysis ákærur gegn hans 
lieilögu boðum. Hvers vegna setur hann ekki svarta skýlu fyrir 
sólina og tunglið, sem merki reiði sinnar ? 

Aftur og aftur, í fyrirfarandi útgáfum þessa blaðs, höfum vér 
bent honum á, hve bráðnauðsynlegt það væri, að gera eitthvað í 
þessa átt, til að viðhalda blettlausri hinni fornu tign sinni. Er það 
fyrir ellihrumleik, eða hræðslu um ósigur, að hann lætur þetta af- 
skiftalaust ?” 

EndURSKOÐUN’INNI 

er þegar nær því lokið, og enn hefir engin aðvörun verið héðan 
send. Hversu ólíkt aðferð lians fyr á tímum! Oss eru enn vel 
minnisstæðar hinar voðalegu piágur, sem Egyftaland stundi undir, 
—• alt fyrir vanþóknun guðs á konungi landsins. Hve sigursæll 
var hann eigi áþeim tímum, er hann með hungurdauða, drepsóttum 
og styrjöldum þi’engdi jarðarbúum til hlýðni! Og hversu oft sté 
hann ekki sjálfur þangað niður til að líta eftir hagsmunum ríkis síns, 
og birtist hann þó venjulega hinum heilögu í draumi og sýndi þeim 
undur og stórmerki. En umskiftin síðan eru oss öllum augljós. — 
En hver er orsökin ? Mörgum mannsöldrum saman höfum vér með 
sorg og áhyggjum veitt eftirtekt liinni síhrörnandi dýrð hans hátign- 
ar; stjórntaumarnir liafa slaknað í höndum hans; hæfileikar hans 
hátignar eru óðum að sljófgast. Já breytingin er augljós og óneit- 
anleg. 

En iiver er ORSÖKIN ? 

Skrýðandi í duftinu af auðinýkt, og með sorgþrungnu brjósti, 
getum vér eigi komist hjá að láta í ljósi þá skoðun vora, að þessi 
breyting stafi af hinum siðspillandi áhrifum þessarar einu samræðis- 
stundar við móðir sonar hans, Jesú Krists. Gat Jehóva sekjulaust 
drýgt þennan samræðisglæp við eina af dætrum sínum ? Vér neit- 
um því hiklaust og frá þeirri stundu og alt til þessa dags, heíir hann 
ekki komið á einni einustu framkvæmd er til endurbóta heyri. — 
Og það rætist eflaust á honum sem öllum öðrum, að “laun syndar- 
innar er — clauði.” 

“Vér höfum sett þessar ásakanir hér fram, með fullri meðvit- 
und um ábyrgð þá, er á oss hvílir, og vcr erum þess vel vitandi, að 
vór með þessari hreinskilni vorri bökum oss að líkindum endalausar 
kvalir. En vér höfum of lengi fórnað eigin samfæring vorri á alt- 
ari venjufastrar þrælslegrar hlýðni og auðmýktar við stjórnanda 
þessa ríkis. En vér erum nú fyllilega ráðnir í, hvaða ofsóknir sem 
vér kunnum að baka oss með því, að láta ekkert annað en eigin 

sannfæring vora um sannleika og réttlæti stjórna orðum vorum og 
gjörðum. 0g í samkvæmni við þessa ákvörðun vora spyrjum vér: 
f Hvaða lög, 

himnesk eða jarðnesk, veittu honum rétt til að rjúfa sín eigin boð, 
og svívirða hina saklausu gyðingakonu ? Hafði hann gleymt boðum 
þeim er hann sjálfur gaf á fjallinu Sínai ? Hverju getur hann 
svarað ?” 

Þegar ég hafði lokið við að lesa þessa einarðlegu aðflnninga- 
grein, heyrði ég Garrison segja: 

“Undur himnaríkis mæta mér hvervetna. Hver er þessi Móises, 
ritstjóri “Fregnberans ?”. 

“Það er Móises sá, sem leiddi ísraelsþjóð burt af Egyptalandi,” 
svaraði leiðsögu-engillinn. 

“Eg hefði ánægju af að sjá hann; þetta eru hin fyrstu merki 
göfugs og sjálfstæðs hugsunarhátts, sem ég hefi orðið var við hér,” 
mælti Garrison, með sýnilegri geðshræring. 

“Þey, þey!” mælti leiðsögu-engillinn í hálfum hljóðum, um 
leið og hann færði sæti sitt fast að Garrison; “þú heflr verið að lesa 
þessar ákærur gegn Jehóva, býst ég við?” 

“Já, það hefl ég gert,” svaraði Garrison; “og ég býð þess með 
óþreyju, að sjá hverju hann svarar.” 

“Okkur er betra að tala gætilega um Móises á þessum tímum,” 
mælti leiðsögu-engillinn aftur í hálfum hljóðum. “Þú getur ekki 
fengið að sjá liann nú og mundir heldur ekki óska þess,” og um leið 
og hann sagði þetta, varð yfirbragð hans sorglegt, og máUómurinn 
.og látbragð hans alt alvarlegt mjög. 

“Þú talar í ráðgátum,” svaraði Garrison ; “hvar er Móises ?” 

“Pétur skipaði mér að gefa þér allar upplýsingar, sem þú ósk- 
aðir eftir,” mælti leiðsögu-engillinn; “en ég ætla samt að biðja þig 
að geta ekki um við aðra, það sem ég nú skal segja þcr.” 

“Eg hefl enn ekki séð hér neinn, sem líklegt er að ég komist í 
kunningsskap við,” svaraði Garrison. 

“Vita skaltu þá,” hélt leiðsögu-engillinn áfram, “að þessi Mói- 
ses byrjaði útgáfu “ Frejnherans ” fyrir hér um bil 4000 árum síðan. 
Getur verið að það sé nokkuð lengra síðan,—það hefir verið einhver 
ágreiningur út af ártalinu, — en það gerir minnst til. Fyrst var 
blaðið alt öðru vísi en það er nú orðið. En það heflr ætíð verið orð- 
lagt fyrir að krefjast mjög einarðlega nákvæms réttlætis í öllu, æfin- 
lega heimtað auga fyrir auga og tönn fyrir tönn. Fyi'ir þessa ein- 
örðu framkomu sína hefir Móises eignast hér fjölda vina og áhang- 
enda, sem áreiðanlega fylla hans flokk hvað sem í skerst.” 

“En Móises kom hingað trúandi á eínn og að eins einn guð, 
‘hinn sanna guð’; og það er ekkert leyndarmál, að minsta kosti 
fyrir hinum eldri íbúum Hiinnaríkis, að hann var mjög alvarlega 
mótfallinn og reyndi með öllu móti að koma í veg fyrir, að Jehóva 
eftirléti öðrum nokkurn hluta tignar sinnar og veldis, og allra síst 
syni sínum, fæddum af jarðneskri konu. í stuttu mál: Það er sagt, 
að hann hafi fyrirlitið og fordæmt öll þessi afskifti guðs og Maríu 
Krists móður, sem algerlega heiðingleg. — En síðan að Jehóva 
framkvæmdi það áform sitt, hefir Móises ekki sagt eitt einasta orð 
um það, þar til nú í ‘Fregnberanum '.” 

“En það hefir frá fyrstu vakið eftirtekt hér, að framkoma Móis- 
esar gagnvart Kristi og móður hans, hefir ætíð verið hin blíðasta og 
ljúfmannlegasta, eins og væru þau hans eigin börn. Og þess vegna 
hafa margir haldið, að hann skoðaði það sem glæp, að Gyðingar 
vildu ekki aðhyllast Krist sem guðs son. En hver hefði getað í- 
myndað sér, það sem nú er á daginn komið, að þessi framkoma hans 
var sprottin af meðaumkvun, af því að hann áleit, að Jehóva hefði 
gert sig sekan í glæp, með því að hafa samræði við móður KristS. 

Eins og eðlilegt var, hafa þessar áskoranir, framsettar í opin- 
beru blaði og með slíkri alvöru, vakið hér mikla og alvarlega hreyf- 
ingu; og það er mjög líklegt, að langflestir af kaupendum blaðsins, 
að minnsta kosti, séu honum samdóma. Það heflr lengi verið hér 
opinbert leyndarmál, að þessi óánægja hefir farið dagvaxandi öldum 
saman. Og hefði ekki Móises verið fluttur burt í skyndi, áður en 
vinir hans komust á snoðir um að ætti að taka hann fastan, þá er 
enginn efi á, að hér hefði orðið almenrv styrjöld í annað sinn ; og eru 
margir enda hræddir um, að það mundi orsaka vandræði hér, er al- 
menningi verður kunn hegning sú, er hann hefir verið dæmdur til 
að þola.” 

“Og hver er þessi hegning?” spurði Garrison. 

“7,777,777 ár á skíðgarði Helvítis, — heilagir sjö sinnum sjö, 
eins og þú munt minnast”, var svar leiðsögu-engilsins, og tók ég 
eftir að svipur lians varð cinkennilegur og eins og hálf háðslegur um 
leið og hann sagði þetta 

“Þetta er skelfilegur dómur, ef sá staður er nokkuð svipaður 
því sem ég hefl séð í dag,” mælti Garrison; “og hvaða starf er hon- 
um ætlað þar.” 

“Eg get fullvissað þig um, að þessi staður er að engu betri en 
sýnishorn það, er þú hefir séð,” svaraði leiðsögu-engillinn. “Og 
starf lians, eins og allra þeirra, sem fyrir samskonar hcgning verða, 
— er að standa á skíðgarði þessum dag og nótt, og með vélum, sem 

til þess eru gerðar, verða þeir að hefja upp og kasta ofan í hið vell- 
anda dýki, feykistórum brennisteinsbjörgum, jafnharðan og þau 
koma frá brennisteinsnámanum. Ef ekki væri þessi sííeldi aðflutn- 
ingur eldsneytis, þá hlyti eldur helvítis von bráðar að kulna út. 0g 
í því tilfelli mundi helvíti verða sældarbústaður, engu síður en 
himnaríki er nú, og þeir sem þar eru mundu þá þegar verða lairsir 
allra kvala.” 

Eg tók eftir, að Garrison liorfði framan í leiðsögu-engilinn, eins 
og langaði hann til að skoða innst inn í hugskot hans, og var hann 
sýnilega að reyna að ráða fram úr hverjar væru lyndiseinkunnir 
hans; en hið alvarlega og sakleysislega útlit engilsins gaf honum 
litlar bendingar í því efni. Eftir litla þögn hélt svo Garrison áfram: 

“Það hlýtur að þurfa ákaflegan fjölda af mennskum verum til 
þess að viðhalda hitanum í þvílíku eldsdýki með glóandi brenni- 
steinsbjörgum. Hve margir eru hafðir til vinnu við þennan starfa ?” 

“Tala þeirra sem þar vinna er 7,777.777, og verða þeir að vinna 
þar dag og nótt allan þann tíma, sem dómur hvers þeirra um sig, 
ákveður,” svaraði leiðsögu-engillinn. 

“Enn einu sinni svívirðilegir sjö sinnum sjö,” varð Garrison að 
orði, um leið og hann beit á vörina með fyrirlitningarsvip. En leið- 
sögu-engiilinn hélt áfram án þess að gefa gaum fyrirlitningarorðum 
Garrisons: 

“Þessi tala hækkar aldrei né lækkar. í hvert sinn sem einhver 
er sendur þangað, er öðrum gefin lausn, sem þá er búinn að útenda 
sinn hegningartíma; og aldrei er neinum gefin lausn, fyr en einhver 
annar hefir verið dæmdur til að fylla skarðið.” 

“Þetta er hin voðalegasta hegning, næst því að vera rekinn nið- 
ur til Helvír.is, sem alvaldur himna getur uppkveðið. A skíðgarði 
þessum er reykurinn og hitinn næstnm því eins voðalega kveljandi 
eins og niðri í sjálfu cldsdýkinu. Og það kemnr meira að segja oft 
fyrir, að brennisteinsbjörgin bráðna. á leiðinni og renna í laAjum í 
höndum þeirra, sem eru að bisa við þau. Aðalmunurinn á þessari 
hegning og sjálfu Ilelvíti, er það, að þessi liegning tekur einhvern 
tíma enda; og verði ekki uppkveðinn nýr dómur eða viðauka hegn- 
ing, þá geta þessir afbrotamenn iaugað sig í hinni heilögu blóðlind, 
og tekið síðan aftur, glaðir og ánægðir, sæti sitt við hástól guðs.” 

“Já, einungis til að verða svo sendir aftur í sama kvalastaðinn, 
býst ég við, ef þeir eru svo djariir að láta I ljósi opinberlega skoðan- 
ir sínar,” mælti Garrison. 

“Já, auðvitað er hér engum leyft vítalaust að láta í Ijósi skoð- 

anir sínar, ef þær eru ekki að öllu samkvæmar skoðunum valdstétt- 
arinnar,” svaraði leiðsögu-engillinn. 

“Valdstóttarinnar!” endurtók Garrison. “Er ekki guð almátt- 
ugur einvaldur hér ?” 

“Fyr á timum býst ég við að svo hafi verið,” svaraði leiðsögu- 
engillinn. “En eins og þú hefir hlotið að taka eftir, þíi gerir hann 
lítið annað nú orðið en að hlýða á bænir og lofgerðir; og nú í nær 
því 2000 ár, má segja, að pres'ar og prelátar frá jarðríki hafi ráðið 
hér og ríkt að mestu leyti.” 

“Þetta skýrir ástandið ! Það hlaut svo að vera,” mælti Garri- 
son, og var sem nýju skilningsljósi brigði yfir ásjónu hans. “Eg 
skil það nú altsaman. Prestar hafa verið, eru og verða æfinlega 
hinir sömu, hvar og undii hvaða kringumstæðum sem þú finnur þá!” 

“Já,” svaraði leiðsöguengillinn, “hvort sem þú hittir þá áhimni 
eða jörðu, þá miða fortölur þeirra og klækjabrögð æfinlega að hinum 
sama eigingjarna tilgangi.” 

Þegar þeir voru mettir orðnir, mælti leiðsöguengillinn : 

“Eg skal nú sýna þér herbergi það, sem þér hefir verið ætlað; 
það er á 44. þúsund lofti.” Garrison horfði á hann forviða og hélt 
hann þvf áfram: “Það er mjög fagurt úrsýni þaðan, og þú getur 
farið þangað upp á þrumulyfti vorum, sem fiytur þig upp með hraða 
vindsins.” 

Þeir fóru nú upp með lyftivélinni; var þaðan mikið og fagurt 
víðsýni. í fjarska mátti sjá gríðarstór og tignarleg fjöll með sk(%i- 
vöxnum hlýðum; hvervetna bar fyrir augað aragrúa af stórum og 
smáum vötnum og lækjum, og var eins og þau ljómuðu öll af endur- 
skyni með allskonar geislabsotum frá hinu afarbjarta Ijósi, sem stöð- 
ugt geislaði frá honum sem í hásæti sat,—sól himnanna. 

“Hér getur þúán truflunar skoðað hina unaðsfögru náttúru alt í 
kringumþig,” mælti leiðsöguengillinn við Garrison. “Og er þig 
fýsir, getur þú komið niður og hlýtt á sönglistina og einnig tekið þátt 
í henni sjálfur; og þegar þig langar í gómsæta máltið, þarftu ekki 
annað en ganga inn að 90,000,871 Paradísarstræti, þar sem við 
borðuðum áðan.” 

Eg sá að þetta fyrirkomulag var að einhverju leýti ekki geð- 
felt Garrison, og mælti hann eftir lir.la þögn : 

“Get ég ekki eins vel fengið herbergi hér niður á næsta gólfi ?” 

“Jú, ég býst við því,” svaraði leiðsöguengillinn; “en þetta her- 
bergi er hið langbesta í allri höllifini.” 

“Það getur verið að svo sé,” svaraði Garrison ; “en ég kýs þó 
heldur eitt af hinum lægri herbergjum.” 

Að lokum fékk hann svo herbergi út af fyrir sig í suðaustur- 
herni hallarinnar, eins nálægt Helvíti og hægt eai'. 

“Eg get ekki skilið, hvers vegna þú kýst heldur að vera hér,” 
mælti leiðsöguengillinn. “Þetta er að mínu áliti lakasta herbergið í 
allri höllinni, og ef þú opnar hér glugga þegar vindur stendur af 
norðurátt, þá muntu fljótt sjá éftir valinu.” 

Að svo mæltu yfirgaf leiðsöguengillinn Garrison. 

Þegar hann var kominn svo langt í burtu, að ég var viss um 
að hann gæti ekki heyrt til okkar, mælti ég: “Garrison, þekkir þú 
mig?” og lagði um leið hönd á öxl honum. Hann snéri sér við 
hvatlega og hrópaði upp : 

“Hvað ! Ert þú hér, Denton ! Það er mér sönn gleði að sjá 
þig her, því ég þarfnast þinnar hjálpar.”, 

“Og til hvers ?” spurði ég. 

“Eg skal sýna þér það,” svaraði Garrison. “Eg hefi orðið þess 
var, að Himnaríki þarfnast okkar miklu fremur en jarðríki. Eg 
ætla nú þegar að taka til starfa leynilega, og gera jarðgöng héðan 
til Helvítis og leggja svo hraðlestar-sporveg efttir jarðgöngunum, og 
flytja síðan hverja einustu sál frá Helvíti inn hingað. Og þú verð- 
ur að hjálpa mér. Við verðum að tæma helvíti og koma á 
stjórnarbót í himnaríki ! VIÐ SKULUM GERA ÞAÐ !” 

Endir. 

Athugasemd. — Þá er hann allur hér kominn draumurinn 
Dentous eða réttara skáldsaga hans. Sumum kann að virðast djúft 
tekið í árinni, þar sem skáldið sýnist vera að setja út á aðgerðir guðs, 
en slíkt er misskilningur. Skáldið er að hneknja eður sýna í sínu 
rétta ljósi hina Ijótu hugmynd um hinn grimma Gyðinga-guð, hug- 
myndina um guð þann, sem á að hafa drekt Öllutn sínum börnum í 
flóðinu; sem skipar að myrða konur sem karla, börn scm brjóst- 
mylkinga. Þessi guðshugmynd á ekkert skylt við liinn sanna guð. 
En þetta var guðshugmynd Gyðinga, og þetta er enn guðshugmynd 
klerkanna, og undir þetta verða þeir að skrifa, sem fylgja þeim að 
máli. Einnig sýnir Denton hve barnaleg er hugmyndin um liimna- 
ríki sem einhverja heilaga borg, hina heilögu Jerúsalem, sem Nýja- 
testamentið kallar það. Með lýsingu sinni á himnaríki gerir Denton 
skop að þeiri'i hugmynd. Það sem einlægt vakir fyrir Denton í allri 
þessari sögu, er einmitt það, að bera af skaparanum og losa hann 
við allan þann ósóma, sem kyrkja og klerkar hafti hlaðið á hann um 
þúsundir ára eða síðan kristni hófst. Og þar sem sumum í fljótu 
bragði kann að virðast Denton hvað svæsnastur, þá munu menn sjá 
það, við nákvæmari umhugsun, að þar er hann einmitt hvað mest 
að lofa guð. 



— 157 


VITNSBURÐUR UM UNITARA. 


Einhver merkasti og um leið mælskasti og fi'jálslyndasti prest- 
urinn í Winnipeg, Dr. Hugh Pedley, tók sér Unitai’a fyrir umtals- 
efni nýiega hér Congregational kyrkjunni. Menn vissu ræðuefniðá 
undan, og ætluðu sumir, að Unitarar mundu nú fá lesna lexíuna ; 
en ræðan varð öll á annan veg. Pæðumaðurinn hafði augsýnilega 
kynt sér vel Unitara, ltenningar þeirra og háttsemi, og hafði ekkert 
annað en gott til þeirra að segja, og er það því merkara, sem allur 
þorri Unitara í Bandaríkjunum klofnuðu einmitt út úr kyrkjufélagi 
því (Congregationalistum), sem séra Pedley er prestur í, á líkan hátt 
og hinir íslensku Unitarar eru frá evangelisku lútþersku kyrkjunni 
komnir. 

í ræðu sinni gat séra Pedley þess, að aðalstöðvar Unitara væru 
einkum í austurhluta Evrópu (Ungarn), Englandi og Bandaríkjun- 
um. Hafa þeir klofnað út úr Preshyterakyrkjunni á Englandi, en 
úr Congregationalkyrkjunni í Ameríku. Aðalspurningin sem Uni- 
tarismus snýst um, segir séra Pedley að sé þetta: Hvaða skoðun 
hafið þér á Kristi ? Þetta segir Pedley að sé hin þýðingarmesta 
spurning heimsins; getur hann svo nokkurra svara upp á spurning 
þessa. Þrenn ingartrúmað 11 rinn stendur fast á grundvelli játningar 
Athanasíusar, en hún hljóðar svo: Hver sem vill sáluhólpinn verða, 
hann skal um fram alt halda fast við hina einu réttu trú. Hver 
sem ekki heíir hana, hann skal eilíflega glatast.” I trú þessari felst 
það, að einn er guð í þrenningu og þrír í einingu, að faðirinn er guð 
og sonurinn er guð og heilagur andi er guð, og þó eru ekki þrír 
guðir, heldur einn guð. Og er þetta einnig játning hinnar lúþersku 
kyrkju, sem íslendingar tilheyra. Auðséð er, að séra Pedley heflr 
ekki getað felt sig við þetta, því að svo segir haun : Hið versta við 
þessa játning er þó ekki kenningin sjálf, heldur svipuhögg þau, sem 
hún reiðir að höfði manna. Mörg önnur svör segir hann að hinir 
ýmsu flokkar kyrkjunnar gefi upp á spurning þessa um Krist. 
Unitarar svari henni ekki allir á sama veg. Sumir skoði Krist sem 
einhverja veru á milli guðs og manna, sumir sem yflmáttúrlegann 
mann, syndlausann og óskeikulann, og enn aðrir sem hvern annan 
mann, en sérlega vel gefinn, í trúarlegu tilliti. Er það einkum skoð- 
un Unitara nú á dögum. Hinni fyrri skoðun sagði hann að Chann- 
ing hefði haldið fram, en Theodor Parker hinni síðari. Það sem 
séra Pedley fann að Unitörum, var það, að honum þótti þeir ekki 
nógu heitir fyrir trú sinni. En margt kvað hann þá hafa gott afrek- 
að. Einkum taldi hann Unitörum það til gildis, að þeir hefðu ætíð 



— 158 — 


barist fyrir sjálfstæðri skoðun í trúarefnum, og annað það, að þeir 
hefðu ávalt barist á móti hinni skuggalegu vítiskenningu guðfræð- 
inganna. Mintist hann svo á, að verulega sé Unitaratrú bakslag á 
móti hinni svæsnustu stefnu kaþólskrar trúar. Trúarjátningin (sem 
Puritanar og Pjesbyterianar verða að bera ábyrgð fyrir) segir, að 
vér fæðumst allir í heim þennan gjörsamlega spiltir, og í hinu unga 
barni er eðlið mótsnúið öllu góðu og hneigt til hins illa. Játning 
þessi segir ennfremur, að án náðarinnar verði enginn hólpinn, að 
einungis viss, ákveðinn fjöldi manna geti orðið hluttakandi þessarar 
náðar. Hinum öðrum er sáluhjálpin reyndar boðin, en þeim er með 
öllu ómögulegt að verða hennar aðnjótandi, þar eð alt er ákveðið 
fyrirfram, en með því að hafna náðinni, auka þeir þó stórum kvalir 
sínar í helvíti. Engin líkamleg dýflissa, sagði séra Pedley að gæti 
verið eins skuggaleg og hryllileg, eins og þessi, er trúfræðin byggi 
mönnum. Unitarar lömdu á hurðirnar að dýflissu þessari, þangað 
til þær snérust á hjörum sínum svo að fáeinar sálir gátu sloppið 
burtu þaðan undir verndarvængi hins kærleiksríka alföður. í þriðja 
lagi mótmæltu Unitarar fastlega prangaraskoðun þeirri, sem menn 
höfðu á friðþægingu Krists, þar sem syndirnar eiga að leggjast á 
aðra vogina en þjáningarnar á hina, og svo á Kristur með dauða 
sinum að jafna vogina og eru þá mennirnir saklausir, sem aldrei 
hefðu þeir ilt unnið. Unitarar brennimerktu þessa skoðun og sögðu 
og sýndu, að hún kendi mönnum ranglæti og hvetti menn til sið- 
spillingar. Og fyrir þessi mótmæli þeirra erum vér þeim þakklátir 
þótt oss finnist þeir ganga nokkuð langt, er þeir neita öllum verð- 
ieika friðþægingarinnar. I fjórða lagi voru það Unitarar, sem fyrst- 
ir manna lögðu hina réttu áherslu á hið siðferðislega í sáluhjálpinni. 
Þeir kendu með slíku afli, að allir hlutu eftir því að taka, að sálu- 
hjálpin er ekki i því fólgin, að leysa manninn frá komandi hegning, 
heldur einmitt í framförum mannsins í réttlæti, hreinleika hjartans 
og lífemisins og kærleikanum. Þeir hafa skipað sæti Jakobs í hinni 
fyrstu kristni. Þeir segja að trúin sé ekki fólgin í kreddum og seri- 
moníum, heldur í réttum lifnaði. 

Þetta er göfgi og tign Unitaranna og heimtar virðingu vora. 
Margir hinna gáfuðustu og bestu manna seinni tíma hafa verið Uni- 
tarar. Franklin, Lincoln, þeir skáldin og mentamennimir Long- 
fellow, Wendell Holmes, Edward Everett, Hale og William Lloyd 
Garrison, Whittier og margir fleiri. í stuttu máli að segja, þá eru 
það Unitarar, sem barist hafa fyrir frjálsri hugsun, fyrir þýðari og 
mannúðlegri guðshugmyndum, fyrir sannarlegri siðferðislegri trú 
og fyrir því, að í gegnum alt líf kristins manns eigi að ganga sið- 

ferðislegtir þráður, og f'yrir þetta alt saman ber oss að færa þeim 
þakklæti vort. 

Sumum kann nú að flnnast það óliæfa ein, að viðurkenna nokk- 
uð gott hjá Unitörum. Það er of oft starað á þá og bent á þá, sem 
menn þá, er með vanhelgum höndum svifta kórónunni af höfði end- 
urlausnarans. En því svara ég á þá leið, að enginn sannur konung- 
ur æskir eftir meiningarlausum titlum, og hin besta hollusta er ekki 
hollusta manns þess, sem flllir munn sinn með stórum titlum og 
nafnbótum, heldur miklu fremur hollusta þess manns, sem fús er á 
að starfa og líða og þjást á vígveilinum. Ef að velja skal um holl- 
ustu manns þess, sem gengur inn í kyrkjuna til að þylja þar upp 
játningu Athanasíusar og fer svo þaðan og liflr sem heiminum best 
líkar og iætur eftir sínum lystisemdum, og hinsvegar er hollusta 
manns þess, sem samvizku sinnar vegna livorki vill né getur sam- 
þykt játninguna, en sem gengur djarflega út í bardagann við synd- 
ina og eymd heimsins. Sé urn þetta tvent að velja, þá getur eng- 
inn sá, sem kunnugur er nýjatestamentinu verið í vafa um, hvort 
kjósa skuli. Því að miklu betur gjörði sonurinn, sem sagði: “Ég 
fer ekki,” en fór þó, heldur en hinn sem sagði: “Ég fer”, en sat 
heima í leti og iðjuleysi. Skulum vér allir minnast orðanna Krists: 
“Ekki munu allir þeir, sem segja. herra, herra ! koma í himnaríki, 
heldur þeir einir, sem gjöra yilja míns himneska föðurs”. 


YMISLEGrT. 


Guðspjöllin segja eins og allir vita, að Kristur hafl gengið á 
vatninu, og að Pétur postuli hafl reynt hið sama, en ekki lukkast 
það eins vel, því að trúin var ekki nógu sterk hjá honum. Nýlega 
var maður í Bandaríkjunum, Gasler að nafni, svo öruggur í trú sinni, 
að hann þóttist viss um það, að trú sín mundi geta fleytt sér á hvaða 
vatni sem vær. Býr hann sig því til þess að ganga yflr Tiífan-ána 
í Ohio, og styrkir sig undír förina með sálmasöng og bænum og 
leggur svo af stað. En einhvernveginn hefir náttúrulögmálið orðið 
trúnni og bænunum sterkara, því að manngarmurinn sökk til botns 
og var dauður þegar hann náðist. Skildi hann eftir unga konu sem 
hann þannig svifti forstöðu sinni. En þó mætti ætla að þetta hafl 
allra mesti guðsmaður verið. Hann breytti eftir trú sinni eins og 
hinir heilögu meðal heilagra. Það var ekkert annað að, en að trú- 

in Tar vitlaus, eins o g sagan um þetta í guðspjöllunum er vitlaus og 
barnaleg. 


Maður nokkur, VVheeler að nafnj, ,var hengdur í Nova Scotia 8. 
September. Hafði hann fyrst.ætlað að misþyrma 15 ára gamalli 
stúlku, Annie Kempton, en er hann gat ]iað ekki, þá drap hann 
hana þannig, að hann skar hana á háls. Ekki er þó að sjá að hann 
hafi verið illa kristinn, því að síðustu orð hans á aftökustaðnum voru 
þessi : “Eg myrti Annie Kempton og líð nú hegningu fyrir og álít 
það rétt. Eg heíi útvegað djöflinum e’ina sál (hennar) og nú læt ég 
lífið fyrir Jesú Ivrists skuld. O, drottinn minn Jesús, ég kem, ég 
kem,” en í því lét hann lífið. Er það nú ekki undarleg trú, að 
menn ekki segi meira, sem kennir öðrum eins óþokkamanni eins og 
þessum Wheelei', að hann hafi sent stúlkuna saklausa til djöfulsins 
(hún gat ekki iðrast og gat ekki beðið því að hún var svo snögglega 
deydd), en að liann sjálfur, sem framdi þetta ódáðaverkj skuli hoppa 
úr gálganum inn í himnaríki til Krists, ef hann að eins iðrast, eða 
segist iðrast ? Getur það afmáð illverkið ? Yar ekki stúlkan sví- 
virðilega og fólslega myrt eins.fyrir það? Á þessi maður að vera 
ástvinur Krists ? 


Heiðruðu kaupendur. 


Þá eru nú að eins ókomin út tvö síðustu blöðin af þessum árgangi 
“Dagsbrúnar”. Enda þetta ár bráðum gengið úr garði. Það eru fjöl- 
margir af kaupendum blaðsins, sem ekki hafaenn borgaðþettaár, ogenda 
þá nokkrir, sem skulda oss enn fyrir síðasta árgang.—Það er ósanngjarnt 
af þeim kaupendum, sem geta borgað oss þennan eina dollar fyr, að draga 
það þar til um eða eftir áramót. Vér þurfum að kaupa pappír og borga 
fyrir prentun jafnóðum og blaðið kemur út, og verðum þvi að taka fé til 
þess úr okkar eigin vasa, þegar kaupendur ekki borga í tíma. Vér vitum 
að menn alment skilja þetta, og því óþarft að fjölyrða um það. — Sýnið 
nú rögg af yður, drengir góðir, og sendið oss það sem þið skuldið. Munið 
eftir að oss munar um dollar frá hverjum þegar margir eiga í hlut. 

